Модул
Съдържание
Индекс 🔎︎

# Навигатор за формуляри

Отваря прозореца Навигатор за формуляри. Той показва всички формуляри и подформуляри на текущия документ и съответните им елементи за управление.

Когато използвате няколко формуляра, навигаторът за формуляри ви дава общ поглед върху всички тях и предоставя разнообразни функции за редактирането им.

За достъп до тази команда...

Отворете лентата с инструменти Проектиране на формуляр и изберете

Навигатор за формуляри

Навигаторът за формуляри съдържа списък на всички създадени (логически) формуляри със съответните полета на елементи за управление. Можете да разберете дали даден формуляр съдържа елементи за управление по знака плюс, показан преди името му. Щракнете върху знака плюс, за да отворите списък с елементите на формуляра.

Можете да променяте подредбата на елементите за управление, като ги плъзгате и пускате в навигатора за формуляри. Изберете един или повече елементи за управление и ги плъзнете в друг формуляр. Също така можете да използвате CommandCtrl
+X или командата Изрязване от контекстното меню, за да преместите елемент за управление в клипборда, и CommandCtrl
+V или командата Поставяне, за да вмъкнете елемента за управление в друга позиция.

За да редактирате име в навигатора за формуляри, щракнете върху името и въведете ново име или използвайте командата в контекстното меню.

Ако изберете елемент за управление в навигатора за формуляри, съответният елемент бива избран в документа.

Ако извикате контекстното меню на избрания елемент, навигаторът за формуляри предлага следните функции:

## Нов

Добавя нови елементи към формуляра. Функцията Добавяне може да бъде извиквана само ако в навигатора за формуляри е избран формуляр.

### Формуляр

Създава нов формуляр в документа. За да създадете подформуляр, добавете нов формуляр като елемент на желания родителски формуляр.

### Скрит елемент за управление

Създава в текущия формуляр скрит елемент за управление, който не се вижда на екрана. Скритите елементи за управление служат за включване на данни, които да се предават заедно с формуляра. Те съдържат допълнителна информация или пояснителен текст, който можете да зададете при създаване на формуляра чрез специалните свойства на елемента за управление. Изберете записа на скрития елемент за управление в навигатора за формуляри и изберете командата Свойства.

Можете да копирате елементите за управление в документа чрез клипборда (с клавишните комбинации CommandCtrl
+C за копиране и CommandCtrl
+V за вмъкване). Можете да копирате скрити елементи за управление в навигатора за формуляри чрез плъзгане и пускане със задържан клавиш CommandCtrl
.

Плъзгайте и пускайте, за да копирате елементи за управление в рамките на един документ или между различни документи. Отворете друг документ с формуляр и плъзнете скрития елемент за управление от прозореца Навигатор за формуляри в едноименния прозорец на документа местоназначение. Щракнете върху видим елемент за управление направо в документа, задръжте за момент курсора на мишката, така че копие от елемента за управление да бъде поставено в клипборда за плъзгане и пускане, след което плъзнете копието в другия документ. Ако желаете да копирате в същия документ, задръжте CommandCtrl
, докато плъзгате.

## Изтриване

Изтрива избрания елемент. Това ви позволява да изтривате отделни компоненти на формуляра както и цели формуляри с едно щракване на мишката.

## Ред на обхождане

Когато е избран формуляр, командата отваря диалоговия прозорец Ред на обхождане, в който се задават индексите за фокусиране на елементите за управление с клавиша Tab.

## Преименуване

Преименува избрания обект.

## Свойства

Отваря диалоговия прозорец Свойства за избрания елемент. Ако е избран формуляр, се отваря диалоговият прозорец Свойства на формуляр. Ако е избран елемент за управление, се отваря диалоговият прозорец Свойства на елемент за управление.

## Отваряне в режим "Проектиране"

Отваря формуляри в режим „Проектиране“, така че да можете да ги редактирате.