Модул
Съдържание
Индекс 🔎︎

# Дублиране

Създава едно или повече копия на избрания обект.

За достъп до тази команда...

Изберете Редактиране - Дублиране

Shift+F3

Дублиране на обекти

## Брой копия

Въведете броя на копията, които желаете да създадете.

## Стойности от избора

Въвежда ширината и височината на избрания обект в полетата Ос X и Ос Y, а цвета на запълване на обекта – в полето Начало. Ъгълът на завъртане на обекта не се въвежда.

## Разположение

Задава позицията и завъртането на дубликата спрямо избрания обект.

### Ос X

Въведете разстоянието по хоризонтала между центровете на избрания обект и дублирания. Положителни стойности отместват дублирания обект надясно, а отрицателни стойности – наляво.

### Ос Y

Въведете разстоянието по вертикала между центровете на избрания обект и дублирания. Положителни стойности отместват дублирания обект нагоре, а отрицателни стойности - надолу.

### Ъгъл

Въведете ъгъла (от 0 до 359 градуса) на който желаете да бъде завъртян дублираният обект. При положителни стойности дублираният обект ще се завърти по посока на часовниковата стрелка, а при отрицателни стойности – обратно на часовниковата стрелка.

## Уголемяване

Задава размера на дублирания обект.

### Ширина

Въведете стойността, с която искате да увеличите или намалите ширината на дублирания обект.

### Височина

Въведете стойността, с която искате да увеличите или намалите височината на дублирания обект.

## Цветове

Задава цветовете за избрания и дублирания обект. Ако създавате няколко копия, тези цветове определят началната и крайната точка на цветовия градиент.

### Възпроизвеждане

Изберете цвят за избрания обект.

### Край

Изберете цвят за дублирания обект. Ако създавате няколко копия, цветът ще бъде приложен върху последното.

## Стандартно

Нулира настройките, показани в този диалогов прозорец, до подразбираните стойности след инсталиране.

Не се показва подкана за потвърждаване, преди да се заредят подразбираните стойности.