Създаване на градиентни запълвания

Модул
Съдържание
Индекс 🔎︎

# Създаване на преливащи запълвания

Градиентното запълване представлява постепенно преливане между два цвята или нюанси на един цвят, с което можете да запълните графичен обект.

### За да приложите градиент:

1. Изберете графичен обект.

2. Изберете Форматиране - Област и изберете градиент като тип на запълване.

3. Изберете стил на градиент от списъка и натиснете OK.

## Създаване на градиенти по избор

Можете да задавате ваши градиенти и да променяте съществуващите, както и да записвате файлове със списъци от градиенти.

### За да създадете градиент по избор:

1. Изберете Форматиране - Област и изберете раздела Градиенти.

2. Изберете от списъка градиент, който ще послужи за основа на новия, и натиснете Добавяне.

3. Въведете име за градиента в текстовото поле и натиснете OK.

   Името се появява в списъка с градиенти и се избира за редактиране.

4. Задайте свойствата на градиента и натиснете Промяна, за да го запазите.

5. Натиснете OK

## Използване на градиенти и прозрачност

Можете да настройвате свойствата на градиент и прозрачността на графичен обект с мишката.

### За да настроите градиента на графичен обект:

1. Изберете обект с градиента, който желаете да редактирате.

2. Изберете Форматиране - Област и изберете раздела Градиенти.

3. Настройте стойностите за градиента според изискванията си и натиснете OK.

За да настроите прозрачността на обект, изберете го, после изберете Форматиране - Област и отворете раздела Прозрачност.

Теми, свързани с показаната

Задаване на цветове по избор