Модул
Съдържание
Индекс 🔎︎

# Ефект

Задава настройките и начините на подсилване за текущия ефект в диалоговия прозорец Настройки на ефект.

## Настройки

За някои ефекти настройките могат да се задават в раздела Ефект.

### Посока

Указва посоката на ефекта.

#### Ускорен старт

Включете тази настройка, ако желаете постепенно нарастване на скоростта в началото на ефекта.

#### Забавен край

Включете тази настройка, ако желаете постепенно спадане на скоростта в края на ефекта..

## Подсилване

Показва начина на подсилване на избрания ефект.

### Звук

Изберете звук от галерията или някоя от специалните възможности.

- Без звук – по време на анимацията на ефекта не се възпроизвежда звук.

- Спиране на предишния звук – звукът на предишния ефект спира със започването на текущия ефект.

- Друг звук – показва диалогов прозорец за отваряне на файлове, в който можете да изберете звуков файл.

### Бутон за звук

Възпроизвежда избрания звуков файл.

### След аним.

Изберете цвят, който да бъде показан след края на анимацията, или друг завършващ ефект от списъка:

- Избледняване с цвят – след анимацията фигурата се изпълва с избран цвят.

- Без избледняване – няма допълнение след ефекта.

- Скриване след анимацията – скрива фигурата след края на анимацията.

- Скриване при следваща анимация – фигурата се скрива в началото на следващата анимация.

### Цвят за избледняване

Изберете цвета за избледняване.

### Анимиран текст

Изберете режима на анимация за текста в текущата фигура:

- Всичко едновременно – целият текст се анимира наведнъж.

- Дума по дума – текстът се анимира дума по дума.

- Буква по буква – текстът се анимира буква по буква.

#### Пауза между знаците

Указва процента на закъснението между анимациите на думи или букви.